**Vuorohoidon linjaukset Orimattilan varhaiskasvatuspalveluissa**

Varhaiskasvatuslain (540/2018) §5 mukaan kunnan on järjestettävä varhaiskasvatusta siinä laajuudessa ja sellaisin toimintamuodoin kuin kunnassa esiintyvä tarve edellyttää. Varhaiskasvatuslain 13§ mukaisesti vuorohoitoa järjestetään iltaisin, öisin, viikonloppuisin ja arki- ja juhlapyhinä päiväkodeissa tai perhepäivähoidossa. Vuorohoitoa on järjestettävä tarpeen mukaisessa laajuudessa lapselle, joka tarvitsee sitä vanhemman tai muun huoltajan työssäkäynnin tai opiskelun vuoksi.

Vuorohoitoa tarjotaan Orimattilassa Lintulan päiväkodissa huoltajien etukäteen tekemien hoitoaikavarusten mukaisesti. Mikäli varauksia iltaisin, öisin, viikonloppuisin tai arkipyhinä järjestettävään varhaiskasvatukseen ei ole, on Lintulan päiväkoti suljettuna.

**Oikeus vuorohoitoon:**

* Vuorohoitoa on arkisin klo 18-06 välillä tapahtuva varhaiskasvatus ja viikonloppuisin sekä arkipyhinä tapahtuva varhaiskasvatus.
* Vuorohoidon tarve voi syntyä molempien huoltajien säännöllisestä ja jatkuvasta vuorotyöstä tai sen kaltaisesta työstä tai opiskelusta.
* Vuorohoitoon ei ole subjektiivista oikeutta ja vuorohoidon tarve arvioidaan perheen tilanteen mukaisesti.
* Huoltajien harrastustoiminta tai sen ohjaaminen eivät oikeuta vuorohoitoon.
* Vuorohoidossa olevien lasten läsnäoloajat perustuvat huoltajien työvuoroihin ja työmatkoihin.
* Lapsi voi olla vuorohoidossa, kun molemmat huoltajat ovat työssä sekä lisäksi yövuoron jälkeen huoltajien nukkumisajan. Kohtuulliseksi nukkumisajaksi määritellään kahdeksan (8) tuntia. Muut lastenhoidon tarpeet tulee järjestää muulla tavalla.
* Lapsella on oikeus varhaiskasvatukseen päiväaikaan huoltajan ollessa esim. sairauslomalla/vanhempainvapaalla.
* Molempien samassa taloudessa asuvien huoltajien on varhaiskasvatuksen aloitusvaiheessa mutta myös sen aikana pyydettäessä toimitettava selvitys vuorohoidon tarpeesta: työvuorolista, työnantajan todistus työajasta tai yrittäjiltä muu kirjallinen selvitys työajasta.
* Huoltajat ovat velvollisia ilmoittamaan sellaisista työssä ja perhesuhteissa tapahtuvista muutoksista, jotka vaikuttavat lapsen vuorohoidon tarpeeseen.
* Jos vuorohoidon tarve päättyy, oikeus vuorohoitoon päättyy ja tässä yhteydessä lapsen hoitopaikka voi vaihtua.

**Tilapainen vuorohoidon tarve lapsella, jonka varhaiskasvatuspaikka on jossain muussa Orimattilan varhaiskasvatuksen yksikössä:**

* Jos perheellä on työstä tai opiskelusta johtuen satunnaista hoidontarvetta iltaisin, öisin tai viikonloppuisin, on heillä mahdollisuus sopia tilapäisestä vuorohoidon järjestämisestä vuoropäiväkodissa.

**Hoitoaikojen ilmoittaminen:**

* Lapsen hoidon tarve tulee ilmoittaa Edlevo-hoitoaikasovelluksen kautta aina sunnuntaisin klo 24 mennessä sitä seuraavalle viikolle. Esimerkiksi viikolla 46 ilmoitetaan viikon 48 hoitoaikavaraukset. Varaukset tehdään aina kokonaisina viikkoina.
* Jos Edlevo-hoitoaikavarausta ei ole tehty määräaikaan mennessä, katsotaan, ettei lapsella ole tarvetta varhaiskasvatukseen.
* Hoitoaikavarauksiin edellä mainitun ajankohdan jälkeen tulleita muutoksia voidaan ottaa vastaan, jos kyseiseen kellonaikaan on varattu työntekijä/työntekijöitä ja ryhmässä on tilaa huomioiden lasten ja henkilöstön välinen suhdeluku (Valtioneuvoston asetus varhaiskasvatuksesta 753/2018 §1).
* Henkilökunnan työvuorot laaditaan huoltajien ilmoittamien hoitoaikavarausten perusteella ja varattujen hoitoaikojen peruutukset ja muutokset, esimerkiksi lapsen sairastuminen tai muu poissaolo tulee ilmoittaa viipymättä päiväkotiin henkilöstöresursoinnin ja ateriavarausten vuoksi.
* Koulujen loma-aikoina varhaiskasvatusta keskitetään ja näinä aikoina tieto lasten varhaiskasvatustarpeista tarvitaan jo aiemmin aina erikseen ilmoitettavana ajankohtana.

**Lasten hyvinvoinnin näkökulma vuorohoidossa:**

* Lapset, jotka eivät ole yöhoidossa voivat tulla aikaisintaan klo 05 hoitoon ja lapset, jotka eivät jää yöhoitoon tulee hakea viimeistään klo 23.
* Lasten hoitoaikavarauksissa tulee huomioida lasten riittävän pitkä lepoaika
* Jos lapsella on viikonloppuhoidon tarvetta, tulee hänellä olla korvaavat arkivapaat, keskimäärin 8 vapaapäivää kuukaudessa. Varhaiskasvatusta suunniteltaessa, järjestettäessä tai tuotettaessa ja siitä päätettäessä on ensisijaisesti huomioitava lapsen etu (Varhaiskasvatuslaki 540/2018 §4).
* Varhaiskasvatus saa pääsääntöisesti kestää enintään kymmenen tuntia yhtäjaksoisesti, lukuun ottamatta vuorohoitoa, jossa päivittäinen kesto on lapsen tarpeen mukaan (Varhaiskasvatuslaki 540/2018 §9).
* Lapsella tulee myös olla lomaa vuorohoidosta. Lähtökohtaisesti huoltajien vapaa- ja lomapäivät ovat myös lapsen vapaa- ja lomapäiviä. Nämä hetket myös ovat tärkeitä yhdessäolon hetkiä oman perheen kesken.

**Esiopetus vuorohoidossa:**

* Esiopetus järjestetään Lintulan päiväkodissa ma-pe klo 8.30-12.30
* Muu läsnäoloaika on lapselle täydentävää varhaiskasvatusta.
* Esiopetuksen loma-aikoina ei järjestetä esiopetusta.

**Ruokailut vuorohoidossa:**

* Aamupala klo 8-8.30
* Lounas klo 11-11.30
* Välipala klo 14-14.30
* Päivällinen klo 18-18.30
* Iltapala klo 19.30-20

Ateriat tarjotaan niille lapsille, jotka ovat varanneet varhaiskasvatusajan mainittuihin ateria-aikoihin ja ovat ko. aikana läsnä.